OSNOVNA ŠKOLA VIKTOROVAC

 SISAK

Klasa: 003-06/20-02/03

Ur.br.: 2176-17-01-20/16

Sisak, 02.10.2020.

**Z A P I S N I K**

**sa 32. sjednice Školskog odbora održane u četvrtak, 01.10.2020.godine**

Sjednica je započela u 17,o0 sati.

Sjednici su prisutni: Ivanka Benović, Tajana Čičak, Ivan Radanović, Zvonimir Korečić, Željka Kleković Brajenović, Radojka Kozina. Osim članova Šk. odbora na sastanku je prisutna: ravnateljica Višnja Tadić, pedagoginja Dijana Sanković Strugačevac, računovotkinja Irena Subašić i tajnica škole Ana Dinčir.

Napomena: Vanda Polimac zatražila je Grad Sisak njeno razriješenje na mjestu članice školskog odbora OŠ Viktorovac iz redova Osnivača

DNEVNI RED :

1. Usvajanje zapisnika sa 31.sjednice odbora
2. Donošenje Odluke o usvajanju Rebalansa financijskog plana za 2020.godinu
3. Donošenje Odluke o usvajanju II. Izmjena i dopuna Plana nabave za 2020.godinu
4. Usvajanje izvješća o realizaciji Godišnjeg plana i programa za šk. god. 2019./2020.
5. Usvajanje Godišnjeg plana i programa rada škole za šk. god. 2020./2021.
6. Usvajanje Školskog kurikuluma za šk. god. 2020./2021.
7. Ostala pitanja

**Ad1.)** Zapisnik sa 31.sjednice odbora je usvojen.

Ad2.) Rebalans financijskog plana predstavila je računovotkinja. Naglasak je bio na prebacivanju proračunskih sredstava odnosno na decentraliziranim sredstvima; povećane

 su usluge tekućeg investicijskog održavanja u iznosu od 50.000,00 kuna.

**Zaključak : Školski odbor donosi Odluku o usvajanju Rebalansa financijskog plana**

**Ad3.)**  Prijedlog II. izmjene Plana nabave za 2020.godinu predstavljen je od strane računovotkinje.

**Zaključak : Školski odbor donosi Odluku o usvajanju II.izmjene Plana nabave za 2020.godinu**

**Ad4.)** Pedagoginja je predstavila realizaciju Godišnjeg plana i programa škole za šk.god. 2019./2020. U izlaganju se osvrnula na podatke vezane uz redovnu i izbornu nastavu, projekte u kojima je škola sudjelovala, uspjeh učenika, izvanučioničku nastavu, postignuća učenika na natjecanjima, kulturnu i javnu djelatnost škole, stručno usavršavanje učitelja, realizaciju preventivnih programa te tekuće i investicijsko održavanje

**Zaključak : Školski odbor jednoglasno je usvojio realizaciju Godišnjeg plana i programa za šk.god.2019./2020.**

**Ad 5.)** Godišnji plan i program rada škole za 2020./2021.godinu sastoji se od segmenata kao i Godišnji plan i program rada škole za 2018./2019.šk.godinu ( prate odredbe Zakona o odgoju i obrazovanju u osnovnoj i srednjoj školi ). Ravnateljica i pedagoginja su detaljno predstavile i pojasnile cijeli sadržaj GPP-a.

**Zaključak : Školski odbor jednoglasno je usvojio Godišnji plan i program rada škole za šk.god.2020./2021.**

**Ad 6.)** Školski kurikulum predstavile su ravnateljica i pedagoginja. Plan izrade školskog Kurikuluma je :

-definirati svrhu/ciljeve

-osigurati suradnju koja vodi uspjehu

-odrediti način rada

-koordinirati aktivnosti koje vode željenim ishodima

-evaluirati proces i ishode

Kurikulum se sastoji od : izvannastavnih aktivnosti, dopunske, dodatne nastave i projekata koji su razrađeni kroz : cikluse, ciljeve, očekivanih ishoda, oblika izvedbe, sudionika, načina učenja, metode poučavanja, trajanje izvedbe, načina evaluacije te očekivanih rezultata.

**Zaključak: Školski odbor jednoglasno je usvojio Kurikulum za školsku godinu 2020./2021.**

**Ad7.)** Ostalih pitanja nije bilo.

Završetak sjednice : 18,30 sati

Zapisničarka : Predsjednica Školskog odbora : \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ana Dinčir Željka Kleković Brajenović